ಮೀನುಗಾರಿಕೆಯೇ ಪ್ರಧಾನವಾಗಿದ್ದ ಒಂದು ಸಣ್ಣ ಹಳ್ಳಿಯಾಗಿ ಆರಂಭಗೊಂಡು, ಡ್ಯಾನಿಷ್ ಚಕ್ರಾಧಿಪತ್ಯದ ವರ್ಣರಂಜಿತ ರಾಜಧಾನಿಯಾಗಿ ವಿಜೃಂಭಣೆಯ ದಿನಗಳನ್ನು ಕಂಡು, ಈಗ ಜಗತ್ತಿನ ಪ್ರಮುಖ ವಿನ್ಯಾಸಕರ ರಾಜಧಾನಿಗಳಲ್ಲಿ ಒಂದಾಗಿರುವ ಕೋಪನ್ ಹ್ಯಾಗನ್ ಬಗ್ಗೆ ಇರುವ ಕಥೆಗಳು ಮತ್ತು ಐತಿಹ್ಯಗಳನ್ನು ಅಲ್ಲಿನ ಬೃಹತ್ ಅರಮನೆಗಳು, ತಾಮ್ರದ ಛಾವಣಿಗಳ್ಳು ಪಟ್ಟಣದ ಮನೆಗಳು ಮತ್ತು ಹವಾಮಾನಕ್ಕನುಗುಣವಾಗಿ ಶಿಲಾಚ್ಛಾದಿತ ಚೌಕಗಳಲ್ಲಿ ಕಾಣಬಹುದು. 
ವೈಕಿಂಗ್ ಯುಗದಿಂದಲೂ ಹ್ಯಾವ್ನ್(ಸಮುದ್ರತೀರ) ಎಂಬ ಒಂದು ಮೀನುಗಾರಿಕೆಗೆ ಹೆಸರುವಾಸಿಯಾದ ಗ್ರಾಮವೊಂದು ಈ ಸ್ಥಳದಲ್ಲಿ ಇದ್ದಿತು. ಇತ್ತೀಚಿನ ಪ್ರಾಚ್ಯಸಂಶೋಧನೆಗಳು 11ನೆಯ ಶತಮಾನದಲ್ಲಿಯೇ ಕೋಪನ್ ಹ್ಯಾಗನ್ ಒಂದು ಸಣ್ಣ ಪಟ್ಟಣವಾಗಿ ಅಭಿವೃದ್ಧಿಹೊಂದಿದ್ದು ಒಂದು ದೊಡ್ಡ ಎಸ್ಟೇಟ್, ಒಂದು ಚರ್ಚ್, ಒಂದು ಮಾರುಕಟ್ಟೆ, ಕನಿಷ್ಠ ಎರಡು ಬಾವಿಗಳು ಮತ್ತು ಹಲವಾರು ಚಿಕ್ಕಚಿಕ್ಕ ವಸಾಹತುಗಳು ಒಂದು ದೊಡ್ಡ ಪ್ರದೇಶದಲ್ಲಿ ಅಲ್ಲಲ್ಲಿ ಹರಡಿದಂತಿದ್ದವೆಂಬುದನ್ನು ಸೂಚಿಸುತ್ತವೆ. ಹಲವಾರು ಇತಿಹಾಸತಜ್ಞರು ಈ ಪಟ್ಟಣವು ವೈಕಿಂಗ್ ಯುಗದ ಅಂತ್ಯಕಾಲದಲ್ಲಿ ಸ್ಥಾಪಿತವಾದುದೆಂದೂ, ಪ್ರಾಯಶಃ ಸ್ವೀಯ್ನ್ I ಫೋರ್ಕ್ ಬೇರ್ಡ್ ರಿಂದ ಸ್ಥಾಪಿಸಲ್ಪಟ್ಟುದೆಂದೂ ಅಭಿಪ್ರಾಯ ಹೊಂದಿದ್ದಾರೆ. 12ನೆಯ ಶತಮಾನದ ಮಧ್ಯಭಾಗದಿಂದ, ಬಿಷಪ್ಅಬ್ಸಾಲನ್ ರ ಸುಪರ್ದಿಗೆ ಬಂದ ನಂತರ, ಇದು ಪ್ರಾಮುಖ್ಯತೆಯಲ್ಲಿ ವೃದ್ಧಿಹೊಂದತೊಡಗಿತು; ಅವರು 1167ರಲ್ಲಿ ಸ್ಥಳಕ್ಕೊಂದು ಕೋಟೆ ಕಟ್ಟಿಸಿದ್ದು, ಆ ವರ್ಷವನ್ನೇ ಸಾಂಪ್ರದಾಯಿಕವಾಗಿ ಕೋಪನ್ ಹ್ಯಾಗನ್ ಗೆ ಬುನಾದಿಯನ್ನು ಹಾಕಿದಂತಹ ವರ್ಷವೆಂದು ಗುರುತಿಸಲಾಗಿದೆ. ಕೋಪನ್ ಹ್ಯಾಗನ್ ನ ಉತ್ಕೃಷ್ಟವಾದ ಬಂದರು,ನಗರವು ಒಂದು ಪ್ರಮುಖ ವಾಣಿಜ್ಯಕೇಂದ್ರವಾಗುವವರೆಗೂ, ಪಟ್ಟಣದ ಬೆಳವಣಿಗೆಗೆ ಪ್ರೋತ್ಸಾಹಕರವಾಗಿತ್ತು. 

ಈ ನಗರವು ಮೂಲತಃ ಬಂದರಾಗಿದ್ದು ನಂತರ ವಾಣಿಜ್ಯ ಕೇಂದ್ರವಾಗಿರುವುದು ಅದರ ಹೆಸರಿನಲ್ಲೇ ವ್ಯಕ್ತವಾಗುತ್ತದೆ. ಅದರ ಮೊದಲ ಹೆಸರಾದ, ಸಮಕಾಲೀನ ಡ್ಯಾನಿಷ್ ಹೆಸರಿನಿಂದ ಉಗಮವಾದ, "ಕೋಪ್ ಮನ್ನಾಹಾಫ್ನ್ (Køpmannæhafn)" ನ ಅರ್ಥ "ವರ್ತಕರ ತೀರ" ಅಥವಾ "ಕೊಳ್ಳುವವರ ರೇವು" ಎಂಬುದಾಗಿತ್ತು. ನಗರದ ಆಂಗ್ಲ ಹೆಸರಿನ ಮೂಲವು ಲೋ ಜರ್ಮನ್ ಹೆಸರಾದ "ಕೋಪನ್ ಹ್ಯಾಗನ್" ನಿಂದ ಪಡೆದಂತಹದ್ದಾಗಿದೆ. ಹಾಫ್ನಿಯಂ ಎಂಬ ಖನಿಜವೂ ಕೋಪನ್ ಹ್ಯಾಗನ್ ಎಂಬ ಹೆಸರಿನಿಂದ ಹೊಂದಿದ್ದಾಗಿದ್ದು, ಅದರ ಲ್ಯಾಟಿನ್ ಹೆಸರು "ಹಾಫ್ನಿಯಾ" ಎಂಬುದಾಗಿದೆ.

ಜರ್ಮನ್ ರು ಗಮನಿಸುತ್ತಿದ್ದಂತೆಯೇ ಹ್ಯಾನ್ಸಿಯಾಟಿಕ್ ಲೀಗ್ ನವರು ಪದೇ ಪದೇ ಈ ಪ್ರದೇಶದ ಮೇಲೆ ಆಕ್ರಮಣ ನಡೆಸಿದರು. 1254ರಲ್ಲಿ ಕೋಪನ್ ಹ್ಯಾಗನ್ ಬಿಷಪ್ ಜೇಕಬ್ ಎರ್ಲಾಂಡರ್ಸನ್ ರ ಕೈಕೆಳಗಿನ ನಗರವೆಂದು ಸನದು ಹೊರಟಿತು. 1658-59ರಲ್ಲಿ ಅದು ಚಾರ್ಲ್ಸ್ X ರ ನೇತೃತ್ವದ ಸ್ವೀಡ್ಸ್ ಸೇನೆಯು ನಡೆಸಿದ ತೀವ್ರ ಆಕ್ರಮಣವನ್ನು ತಡೆದುಕೊಂಡಿತು ಮತ್ತು ಮಹತ್ತರವಾದ ಧಾಳಿಯನ್ನು ಯಶಸ್ವಿಯಾಗಿ ಹಿಮ್ಮೆಟ್ಟಿಸಿತು.

ಏಪ್ರಿಲ್ 2, 1801ರಂದು ಅಡ್ಮಿರಲ್ ಸರ್ ಹೈಡ್ ಪಾರ್ಕರ್ ರ ಸೇನಾಧಿಪತ್ಯದ ಬ್ರಿಟಿಷ್ ಸೇನೆಯು ಕೋಪನ್ ಹ್ಯಾಗನ್ ನಿಂದ ಕೊಂಚ ದೂರ ಲಂಗರು ಬಿಟ್ಟಿದ್ದ ಡ್ಯಾನಿಷ್-ನಾರ್ವೇಜಿಯನ್ ಪಡೆಯನ್ನು ಸೋಲಿಸಿತು. ವೈಸ್-ಅಡ್ಮಿರಲ್ ಹೊರೇಷಿಯೋ ನೆಲ್ಸನ್ ಪ್ರಮುಖ ಧಾಳಿಯ ನೇತೃತ್ವ ವಹಿಸಿದ್ದರು. ಅವರು ಪಾರ್ಕರ್ ರ ಹಿಂಜರೆಯೆಂದು ನೀಡಿದ ಆಜ್ಞೆಯನ್ನು ತಿರಸ್ಕರಿಸಿ, ಕದನವಿರಾಮವು ಘೋಷಣೆಯಾಗುವ ಮುನ್ನ ಹಲವಾರು ಡ್ಯಾನಿಷ್-ನಾರ್ವೇಜಿಯನ್ ಹಡಗುಗಳನ್ನು ನಾಶ ಮಾಡಿದುದು ಈಗ ಪ್ರತೀತಿ. ನೆಲ್ಸನ್ ಹೋರಾಡಿದ ಬಹಳ ಕಠಿಣವಾದ ಯುದ್ಧವೆಂದರೆ ಕೋಪನ್ ಹ್ಯಾಗನ್ ಯುದ್ಧವೆಂದು ಆಗಾಗ್ಗೆ ಪರಿಗಣಿಸಲಾಗುತ್ತದೆ; ಟ್ರಫಾಲ್ಗರ್ ನ ತೀವ್ರ ಹೋರಾಟಕ್ಕಿಂತಲೂ ಇದು ಮಿಗಿಲಾದುದು ಎನ್ನಲಾಗಿದೆ. ಲಾರ್ಡ್ ನೆಲ್ಸನ್ ಪಾರ್ಕರ್ ರು ಕದನವಿರಾಮವನ್ನು ಸೂಚಿಸುವುದನ್ನು ನೋಡಲಿಚ್ಛಿಸದೆ ಅವರು "ಟೆಲಿಸ್ಕೋಪನ್ನು ತಮ್ಮ ಕುರುಡು ಕಣ್ಣಿಗೆ ಇಟ್ಟುಕೊಂಡರು" ಎಂಬ ಪ್ರಸಿದ್ಧ ಸನ್ನಿವೇಶವು ಈ ಯುದ್ಧದಲ್ಲೇ ಜರುಗಿತು. 

ಕೋಪನ್ ಹ್ಯಾಗನ್ ನ ಎರಡನೆಯ ಯುದ್ಧವು(ಆಥವಾ ಕೋಪನ್ ಹ್ಯಾಗನ್ ಮೇಲೆ ಬಾಂಬ್ ಧಾಳಿ)(ಆಗಸ್ಟ್ 16ರಿಂದ ಸೆಪ್ಟೆಂಬರ್ 5, 1807) ಬ್ರಿಟಿಷರು ಕೋಪನ್ ಹ್ಯಾಗನ್ ಮೇಲೆ ಪೂರ್ವನಿಯೋಜಿತವಾಗಿ ಮಾಡಿದ ಯುದ್ಧವಾಗಿದ್ದು, ಡ್ಯಾನೋ-ನಾರ್ವೇಜಿಯನ್ ಪಡೆಗೆ ಮುತ್ತಿಗೆ ಹಾಕುವ ಸಲುವಾಗಿ ನಾಗರಿಕರನ್ನು ಗುರಿ ಮಾಡಿದರು. ಬ್ರಿಟಿಷರು 30,000 ಜನರ ಪಡೆ ತಂದು ಕೋಪನ್ ಹ್ಯಾಗನ್ ಅನ್ನು ಸುತ್ತುವರೆದರು. ಧಾಳಿಯು ಮುಂದಿನ ಮೂರು ದಿನಗಳವರೆಗೆ ಮುಂದುವರಿಯಿತು ಮತ್ತು ತತ್ಪರಿಣಾಮವಾಗಿ ಕನಿಷ್ಠ ೨೦೦೦ ನಾಗರಿಕರು ಸಾವನ್ನಪ್ಪಿದರು ಮತ್ತು ನಗರದ ಬಹುಪಾಲು ನಾಶವಾಯಿತು. ಕೋಪನ್ ಹ್ಯಾಗನ್ ತನ್ನ ಹಳೆಯ ರಕ್ಷಣಾ-ರೀತಿಯನ್ನು ಅವಲಂಬಿಸಿದ್ದು, ಆ ಆಕ್ರಮಣ ತಂತ್ರಗಳು ಬ್ರಿಟಿಷರ ಬಳಿಯಿದ್ದ ಹೆಚ್ಚು ದೂರಕ್ಕೆ ಸಿಡಿಸಬಹುದಾದ ಬಂದೂಕುಗಳ ಮುಂದೆ ನಿಷ್ಪ್ರಯೋಜಕವಾದ ಕಾರಣ ಕೋಪನ್ ಹ್ಯಾಗನ್ ಬಹಳವೇ ವಿನಾಶವನ್ನು ಅನುಭವಿಸಬೇಕಾಯಿತು. ಪಶ್ಚಿಮದ ದಿಕ್ಕಿನಲ್ಲಿನ ಹಳೆಯ ರಕ್ಷಣಾವ್ಯವಸ್ಥೆಗಳ ಅಂಚಿನಲ್ಲಿನ ರಕ್ಷಣಾಗೋಡೆಗಳನ್ನು ತೆರವುಗೊಳಿಸಿ ಹೊಸ ನಿವಾಸಗಳನ್ನು ನಿರ್ಮಿಸಲು ದ ಲೇಕ್ಸ್ ಪ್ರದೇಶದ ಅನುವು ಮಾಡಿಕೊಡುವ ಕಾರ್ಯವು 1950ರವರೆಗೂ ಜರುಗಲಿಲ್ಲ. ಈ ವಿಧವಾದ ಸ್ಥಳವನ್ನು ಹೆಚ್ಚಿಸುವಂತಹ ಕಾರ್ಯವು ಬಹಳ ಹಿಂದೆಯೇ ಆಗಬೇಕಿತ್ತು; ಏಕೆಂದರೆ ಹಳೆಯ ಗೋಡೆಗಳು/ರಕ್ಷಣಾ ವ್ಯವಸ್ಥೆಗಳು ಪುರಾತನವಾಗಿದ್ದವು ಮತ್ತು ಹಳೆಯ ನಗರದಲ್ಲಿ ನಿರ್ಮಲೀಕರಣದ ಅಭಾವ ಕಂಡುಬರುತ್ತಿತ್ತು. ಹೀಗೆ ಸ್ಥಳವಿಸ್ತರಣಗೊಳ್ಳುವುದಕ್ಕೆ ಮುಂಚೆ, ಕೇಂದ್ರ ಕೋಪನ್ ಹ್ಯಾಗನ್ ನಲ್ಲಿ 125,000 ಜನರಿದ್ದು, 1970ರ ಜನಗಣತಿಯಲ್ಲಿ ಈ ಸಂಖ್ಯೆ ಉತ್ತುಂಗಕ್ಕೇರಿತು(140,000); ಇಂದು ಅಲ್ಲಿನ ಜನಸಂಖ್ಯೆ ಸುಮಾರು 25,000. 1901ರಲ್ಲಿ ಕೋಪನ್ ಹ್ಯಾಗನ್ ಮತ್ತೂ ವಿಸ್ತಾರಗೊಂಡಿತು, ೪೦,೦೦೦ ಸಂಖ್ಯೆಯಿರುವ ಪಂಗಡಗಳನ್ನು ಸೇರಿಸಿಕೊಂಡಿತು ಮತ್ತು ಆ ಸಂದರ್ಭದಲ್ಲಿ ಫ್ರೆಡೆರಿಕ್ಸ್ ಬರ್ಗ್ ಅನ್ನು ಕೋಪನ್ ಹ್ಯಾಗನ್ ಒಳಗಿನ ಒಂದು ಆವೃತಪ್ರದೇಶ(ಎಂಕ್ಲೇವ್)ವನ್ನಾಗಿ ಮಾಡಿಕೊಂಡಿತು.

ಎರಡನೆಯ ಮಹಾಯುದ್ಧದ ಕಾಲದಲ್ಲಿ ದೇಶದ ಿತರ ಪ್ರದೇಶಗಳಂತೆಯೇ ಕೋಪನ್ ಹ್ಯಾಗನ್ ಅನ್ನೂ ಸಹ, ಏಪ್ರಿಲ್ ೯, 1940ರಿಂದ ಮೇ ೪, 1945ರವರೆಗೂ, ಜರ್ಮನಿಯ ಪಡೆಗಳು ಆಕ್ರಮಿಸಿಕೊಂಡವು. 1943ರಲ್ಲಿ, ಆಕ್ರಮಿಸಿದ ಪಡೆಗಳೊಡನೆ ಸರ್ಕಾರದ ಸಹಕಾರವು ಮುರಿದುಬಿದ್ದಾಗ, ರಾಯಲ್ ಡ್ಯಾನಿಷ್ ಪಡೆಗಳು ತಮ್ಮ ನೌಕೆಗಳನ್ನು ಜರ್ಮನ್ನರು ಉಪಯೋಗಿಸಬಾರದೆಂಬ ಕಾರಣದಿಂದ ಹಲವಾರು ಹಡಗುಗಳನ್ನು ಕೋಪನ್ ಹ್ಯಾಗನ್ ಬಂದರಿನಲ್ಲಿ ಮುಳುಗಿಸಿಬಿಟ್ಟರು. ಯುದ್ಧದ ನಂತರ ನಗರವು ಬಹಳವೇ ಬೆಳೆದಿದ್ದು, 70ರ ದಶಕದಲ್ಲಿ ಐದು-ಬೆರಳಿನ-ಯೋಜನೆ ಎಂದು ಕರೆಯಲ್ಪಡುವ ಪ್ರಯಾಣಿಕರ ಟ್ರೈನ್ ಯೋಜನೆಯ ಅಡಿಯಲ್ಲಿ ಸುತ್ತಮುತ್ತಣ ಪಟ್ಟಣಗಳು ಮತ್ತು ಹೊರವಲಯಗಳಿಗೆ ರೈಲುಮಾರ್ಗವನ್ನು ರೂಪಿಸಿತು.

2000ದ ಬೇಸಿಗೆಯಿಂದ ಈಚೆಗೆ, ರೈಲು ಮತ್ತು ರಸ್ತೆಯ ಪ್ರಯಾಣಕ್ಕೆ ಅನುವು ಮಾಡಿಕೊಟ್ಟಿರುವ ಸುಂಕದ ಸೇತುವೆ/ಸುರಂಗ(ಓರ್ಸಂಡ್ ಸೇತುವೆ) ನಿರ್ಮಿತವಾಗಿ ಕೋಪನ್ ಹ್ಯಾಗನ್ ಮತ್ತು ಸ್ವೀಡನ್ ನ ನಗರವಾದ ಮಾಲ್ಮೋಗಳಿಗೆ ಸಂಪರ್ಕವೇರ್ಪಟ್ಟಿದೆ. ತತ್ಪರಿಣಾಮವಾಗಿ ಎರಡೂ ದೇಶಗಳ ವಿಸ್ತಾರಕ್ಕೆ ಸೇರಿದಂತೆ, ಕೋಪನ್ ಹ್ಯಾಗನ್ ಇನ್ನೂ ದೊಡ್ಡದಾದ ಮೆಟ್ರೋಪಾಲಿಟನ್ ಪ್ರದೇಶದ ಕೇಂದ್ರವಾಯಿತು. ಸೇತುವೆಯ ನಿರ್ಮಾಣದಿಂದ ಸಾರ್ವಜನಿಕ ಸಾರಿಗೆ ವ್ಯವಸ್ಥೆಯಲ್ಲಿ ಹಲವಾರು ಬದಲಾವಣೆಗಳಾದವು ಮತ್ತು ಪ್ರಮಖ ನಗರದ ದಕ್ಷಿಣಭಾಗದಲ್ಲಿರುವ ಅಮಾಜೆರ್ ವ್ಯಾಪಕವಾದ ಪುರಭಿವೃದ್ಧಿ ಹೊಂದಿತು.

ಇತಿಹಾಸ
ಸಮ‌ೂಹ ಮಾಧ್ಯಮ
ವಾಸ್ತುಶಿಲ್ಪಕಲೆ
ಜನಸಂಖ್ಯಾಶಾಸ್ತ್ರ